Gorgia

Gorgia (Γοργἰας), filòsufu grecu dû quintu seculu a.C., è cunziddiratu unu di l' esponenti dâ Sufìstica cchiù mpurtanti.

 Vita 

Natu a Lintini, cità dâ Sicilia versu lu 483 a.C., ntô 427 pigghiau parti a n'ambascirìa a Ateni pi dumannari aiuti militari ntâ guerra contra Sarausa. L'atiniesi foru mprissiunati dâ capacità oratoria, tantu chi Gorgia si firmau a Ateni, unni nzignau la retòrica, e chi li dunnau fama e ricchizza.

Tipicu di l'oratoria di Gorgia era l'usu di fiuri retòrichi cumplicati, tratti dû linguaggiu poeticu e epicu.

Muriu in Tessaglia versu lu 375 a.C.. Si dici chi avia cchiossai di cint'anni. 

Si dici chi avìa statu discèpulu du filòsufu naturalista Empedocli e chi avìa statu in cuntattu puru cu la scola eleatica di Parmenidi.

Catigurìa:Filusufìa antica
Catigurìa:Biografìi
Catigurìa:Filusufìa
Catigurìa:Filòsufi greci